Тръмп с официална номинация , подчерта важността на изборите Доналд Тръмп получава официално номинацията на републиканците за президент на САЩ . Това се случва на протичащата в момента в град Шарлът , щата Северна Каролина , конференция на партията , предадоха световните информационни агенции . Настоящият държавен глава ще се бори за преизбиране през ноември заедно с вицепрезидента Майк Пенс . Той използва възможността в специалната си реч тази вечер пред съпартийците си да подчертае отново важността на вота . Предстоят ни най - важните избори , обяви той . Държавният глава отново " удари " демократите , като ги обвини в опит да откраднат изборите . Те използват пандемията от коронавирус , за да се опитат да откраднат вота , настоя Тръмп . Припомняме , че неговата стратегия за борба с вируса нееднократно бе атакувана като неадекватна от видни фигури в Демократическата партия . Припомняме , че той реагира остро на събитието на противниците си демократи . Той определи Конгреса на Демократическата партия като " най - мрачната конвенция в историята на Америка " , след като неговите съперници приключиха четиридневното си събиране . В своята реч пред конгреса на Демократическата партия неговият съперник Джо Байдън обеща да обедини страната , разкъсана от криза . Ще бъда съюзник на светлината , не на мрака , заяви той и увери , че ако му бъде поверен президентският пост , Съединените щати ще преодолеят " тъмния период " . В продължение на три десетилетия 77 - годишният Джо Байдън беше сенатор от Делауер , след което беше избран за вицепрезидент на Барак Обама . За свой вицепрезидент той избра Камала Харис . Конференцията на републиканците ще продължи 4 дни . Очаква се Майк Пенс да изнесе реч в сряда . Тази вечер обаче той също говори , като призова съмишлениците си към мобилизацията , за да бъде спечелен вотът . Според него , всяка стъпка е важна за победата - ходене от врата на врата , телефонни разговори , агитиране на американците . Той обеща да работи " със сърцето си " за американците още 4 години , ако бъде преизбран .